Universis presentes litteras inspecturis, nos officialis Eduensis notum facimus quod in nostra presentia propter hoc specialiter constituti Baudenetus, Thibertus, dicti dou Quarroige, fratres, Regnaudus filius quondam Morelli de Ponte, Girardinus filius quondam Girardi dicti Quarroiget et Ysabella, soror dicti Girardini, recognoscentes quilibet ipsorum Baudeneti, Thiberti et Regnaudi decimam partem et Ysabella similiter decimam partem se habere indivisam et habere debere in manso, domo et ochiis dictis de Juere, et in appenditiis et pertinentiis eorumdem, prout mansus, domus et ochie adjacent et se extendunt circumque circa palacium dictum de Juere, et sita sunt predicta inter viam publicam per quam itur de Domo Dei de Marchaaut versus Flureium et terram Guillermi dicti Popain et terram Lombardi Fortis et viam publicam per quam itur de rua Chaucechier, versus pontem Sancti Andochii, et ad ipsos et eorum quemlibet devenisse et pertinere debere ex successione Hugonis dicti Quarroiget, fratrus quondam dictorum Baudeneti et Thiberti ac dictorum Regnaudi, Girardini et Ysabelle patrui defuncti: dicti Baudenetus, Thibertus, Regnaucus, Girardinus et Ysabella, non coacti, non decepti, ut asserunt, immo providi, spontanei et ex certa scientia, sicut dicunt, vendunt, tradunt, concedunt et quitant imperpetuum viro venerabili domino Guidoni de Castro Novo, decano Eduensi, et suis causamque habituris ab eodem, scilicet quilibet ipsorum Baudeneti, Thiberti et Regnaudi et dicti Girardinus et Ysabella dictam decimam sibi in premissis, ut dictum est, contingentem et quicquid juris habent et habere possunt in predictis manso, domo, ochiis, appenditiis et pertinentiis eorumdem, videlicet quamlibet decimam partem premissorum ab ipso Guidone et suis causamque habituris ab eo tenendam, habendam et pacifice possidendam, pro quatuor libris et quindecim solidis Viennensium quas ipsi et eorum quilibet recognoscunt et confitentur se recepisse et habuisse a dicto Guidone in pecunia numerata, seque de premissis devestientes Regnaudum de Monte Sancti Johannis, presbiterum, nomine dicti decani investiunt corporaliter de eisdem, promittentes, etc. Datum die mercurii in festo beati Petri ad Vincula, anno Domini Mº CCº nonagesimo sexto.